Държавен вестник, бр. 96, 2025 г., стр. 183

БРОЙ  96	
Д Ъ Р Ж А В Е Н  В Е С Т Н И К 	
СТР.  183  
5. Изисквания към материалната база 
5.1. 
Изисквания към кабинетите за обучение по теория на професията – 
характеристики, обзавеждане, оборудване, софтуер 
Обзавеждането включва: работно място на обучаващия (работна маса и стол), работно 
място за всеки обучаван (работна маса и стол), учебна дъска (електронна), мебели (шкафове за 
различни цели), екран и стойки за окачване на табла, флипчарт и учебно-технически средства 
(компютър, проектор и интернет) компютърен кабинет с компютър/лаптоп/таблет за всеки 
обучаван със специализирани софтуерни продукти, кабинет за изучаване на чужд език - работни 
маси за обучаемите, аудио- и визуална техника, дидактични материали, свързани с усвояването 
на езика. Учебни пособия: постери, тематични слайдшоу, образователен софтуер с включени 
професионални симулации; практическо ръководство по специалността „Помощник-
възпитател“ с библиографска справка, работни тетрадки за всеки обучаван с базови текстове, 
специфични данни за всеки от изучаваните предмети; комплект от текстове от нормативни 
актове, свързани с упражняване на професията „Помощник-възпитател“. 
 
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер 
Практическото обучение по професията „Помощник-възпитател“ се провежда в условия, 
максимално близки до реалната работна среда, в съответствие с изискванията за безопасност, 
санитарно-хигиенни условия и професионални стандарти за работа с деца в ранна и 
предучилищна възраст, както и в началния училищен етап. 
Учебната база трябва да осигурява възможности за развитие на знания, умения и 
компетентности за практическо изпълнение на трудовите дейности, характерни за длъжността 
„Помощник-възпитател“. 
Основни изисквания: 
Помещения: 
● Учебна работилница, оборудвана като занималня или учебна среда, аналогична на 
група в детска градина или начално училище 
● Помещения, съответстващи на санитарно-хигиенните норми за работа с деца 
● Зона за практическа демонстрация и ролеви игри 
● Компютърна зала за практическа работа с електронни платформи, свързани с 
образователната дейност 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионално направление „Педагогика“, „Педагогика на обучението по...“, от областта на 
висше образование „Педагогически науки“; по специалности от професионално направление 
„Социални дейности“ и „Психология“ от областта на висше образование Социални, стопански 
и правни науки“ и от професионално направление „Информатика и компютърни науки“ от 
областта на висше образование „Природни науки, математика и информатика“ от 
Класификатора на областите на висше образование и професионалните направления, приет с 
Постановление № 125 от 2002 г. на Министерския съвет (ДВ, бр. 64 от 2002 г.), съответстващи на 
професията. 
Учителска длъжност по учебен предмет или модул от професионалната подготовка, 
както може да се заема и от лица със завършено висше образование по съответната специалност 
и без професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без 
придобита 
професионална 
квалификация 
„учител“, 
ако 
са 
придобили 
съответната 
професионална квалификация при условията и по реда на Закона за професионалното 
образование и обучение. 
Препоръчително е на всеки три години обучаващите да преминават курс за 
актуализиране на професионалните си знания, умения и компетентности. 
 
6325